Tatoeba sentences — language code: tgl
Nitong umaga ng ika-3 ng Setyembre ng 2022, kinausap ko muli si Greg sa Isla Lulung kapihan. At doon siya nagkape at nagbagel na may keso, habang ako ay nagtsaang itim na malamig at nagpatatas na tsips. Sa umpisa, sinabi niyang ang kanyang mga "paboritong tao" ay ang mga Abrahamiko: Hudyo, Muslim, at Kristiyano. Sabi ko sa kanyang dapat ang ugali ng Kristiyano sa taong may ibang relihiyon ay ang pagmamahal, at hindi poot na naranasan ko sa iba sa kanila sa kalye. Sabi ni Greg, lumayo raw ako sa mga galit na nakikipagtalong taong ganoon. Tapos, pinag-usapan namin ang naranasan naming taong singkretistang Budista-Katoliko sa Binondo sa kanya at sa Cebu sa akin naman. Sabi kong sa Korea ay may mga singkretistang Protestante-Budista-Animista at iba-iba. Sa Asya, Amerikang Latino, at Aprika, malimit ang singkretismong Katoliko-Animista. Pinag-usapan namin ang mga templo sa Isla Lulu. Sabi ko kay Greg na malimit ako dati sa Internasyonal na Budistang Lipunan, at nagbabasa dati ako roon ng mga esoterikong libro sa aklatan nila. Tungkol sa dupleksong relihiyon sa Hapon, sabi ko nga ay ang Budismo ay may ugat sa Hinduismo, at ang Shinto ay may ugat naman sa mga Siberyano. Narinig ko ang boses ng isang Byetnamesang baristang si Jessica. Sabi niyang kung lilipat daw ako, hindi sa Canada muli, dahil mas gusto ko raw sa Taylandiya.
Nitong umaga ng ika-5 ng Setyembre ng 2022, sa Isla Lulung kapihan, pinag-usapan namin ni Greg ang Taghapon sa Pilipinas. Sabi kong iba ang resepsiyon ng mga Hapones sa Pilipinas kaysa sa Taylandiya at Indonesia, mga bansang mas makahapon. Sabi kong Heneral ang lolo ko sa tatay noon. Sabi ng lola ko sa tatay, pinakain daw sila ng gumamela ng Hapones. Ang lolo ko sa nanay ay natatandaang tinuturo na ang hiragana at katakana sa sulat ng Hapon noong panahong iyon.
Mula nang ika-7 ng Setyembre ng 2022, binabasa ko ang Kastilang bersiyon ng librong Frankenstein ni Mary Shelley at ang Esperantong librong Cent jaroj de soleco ni Gabriel García Márquez.
Natagpo ko si Hans na Olandes sa kapihan sa Isla Lulu nitong tanghali nang ika-9 ng Setyembre ng 2022. Nagkakape siya at ako ay nagtsatsaang itim na mayelo. Imigrante siya dati mula sa Olanda nang matagal na. Sabi ko sa kanyang imigrante dati ang pamilya ko sa Canada galing Pilipinas mula noong 1976. Ang mga unang atraksiyong pinuntahan namin sa Bangkuber ay ang malaking Parke ni Stanley at ang Parke ni Reyna Isabel na may transparenteng simboryo ng mga tropikal na halaman. Marami nang mga imigrante sa BC mula sa Hong Kong ngayon. Sabi ko kay Hans na hindi sila sanay sa Kalikasan dahil nakaapartment sila sa Hong Kong nang ilang henerasyon. Sa Pilipinas, noong pinag-aaralan ng tatay ko ang impormasyon sa imigrasyon, kinuha ko sa kanya ang maliit na librong maputlang lilang may mapa ng Awstralya sa harapan. Napuna kong mukhang jelly bean ang korte ng bansang iyon ang sabi ko kay Hans.